На основу чл. 15. став 1. тачка 7. и чл. 24. став 1. а у вези са чланом 25. став 2. Закона о локалним изборима („Службени гласник РС“, бр. 129/07, 34/2010 – одлука УС и 54/2011)

Општинска изборна комисија општине Дољевац, на седници одржаној 12.11.2018.године, донела је

**Р Е Ш Е Њ Е**

**ПРОГЛАШАВА СЕ** изборна листа број **2. Милан Кркобабић - Партија уједињених пензионера Србије - И Дољевац је Србија,** коју је поднела ПАРТИЈА УЈЕДИЊЕНИХ ПЕНЗИОНЕРА СРБИЈЕ, за избор одборника у Скупштину општине Дољевац под бројем 013-1-7/2018-01 од 09.11.2018.године.

**О б р а з л о ж е њ е**

Овлашћени подносилац Изборне листе **Милан Кркобабић - Партија уједињених пензионера Србије - И Дољевац је Србија,** поднео је благовремену Изборну листу кандидата за одборнике у Скупштини општине Дољевац која је садржала недостатке, који су били сметња за проглашење изборне листе, те је Општинска изборна комисија донела Закључак бр. 013-1-7/2018-01 дана 10.11.2018. године у 12 часова и 20 минута, којим је подносиоцу наложено да у року од 48 часа од часа достављања закључка отклони недостатке на Изборној листи.

Закључак је достављен овлашћеном лицу подносиоца Изборне листе, дана 10.11.2018.године, у 12,35 часова.

Дана 12.11.2018. године у 09,56 часова подносилац Изборне листе је Општинској изборној комисији доставио сву прописану документацију наложену Закључком број 013-1-7/2018-01 од 10.11.2018. године, на основу које је утврђено да су испуњени сви Законом прописани услови за проглашење изборне листе, те је донето решење као у диспозитиву.

УПУТСТВО О ПРАВНОМ СРЕДСТВУ: Против овог решења може се поднети приговор Општинској изборној комисији општине Дољевац у року од 24 часа од дана доношења решења.

Решење доставити:

- подносиоцу изборне листе

- архиви

Број: 013-1-7/2018-01

У Дољевцу, 12.11.2018.год. у 12,45 часова

**ОПШТИНСКА ИЗБОРНА КОМИСИЈА ОПШТИНЕ ДОЉЕВАЦ**

ПРЕДСЕДНИК

Општинске изборне комисије

општине Дољевац

Данијела Тошић